הגביע הדני

**הגביע הדני** (בדנית: **Landspokalturneringen**; המכונה לעיתים גם **Pokalen** או **DBU Pokalen** (גביע התאחדות הכדורגל הדנית - DBU) ) הוא טורניר בשיטת "נוקאאוט" המתקיים מדי שנה מאז 1954 והוא נחשב לתחרות השנייה בחשיבותה בכדורגל הדני, אחרי ליגת העל הדנית. בתחרות משתתפות 104 קבוצות והיא מנוהלת על ידי התאחדות הכדורגל הדנית.

הגמר מתרחש באופן מסורתי ב-*Kristi Himmelfarts Dag* (חג העלייה) והוא משוחק מדי שנה באצטדיון פארקן האצטדיון הלאומי של דנמרק, בקופנהגן. עם זאת, בעונות 1991 ו-1992 הגמר הועבר לאצטדיון אודנסה, באודנסה ולאצטדיון אורהוס באורהוס בהתאמה עקב שיפוץ שעבר אצטדיון פארקן. כמו כן, בשנת 2011, מכיוון שנקבע משחק בין לאומי ב-2 ביוני ביום בו חל חג העלייה, גמר הגביע הדני נערך שבועיים קודם לכן ב-22 במאי.

נכון לשנת 2025 הקבוצה עם מספר הזכיות הרב ביותר היא פ.צ. קופנהגן עם 10 זכיות.
## פורמט
[ממוזער|250x250 פיקסלים| גמר 2004 בין [פ.צ. קופנהגן לאולבורג באצטדיון פארקן.]]
לכל מועדון יכולה להיות רק קבוצה אחת שתשתתף בטורניר (הקבוצה הראשונה שלו). שלושת הסיבובים הראשונים מוכרעים במשחק אחד, במשחק בו לא מושגת הכרעה בתום 90 דקות, נוספת הארכה של שתי מחציות בנות 15 דקות כל אחת, אם גם בהן לא מושגת הכרעה, המשחק מוכרע באמצעות בעיטות עונשין. החל משלב רבע הגמר הטורניר משוחק בשיטת בית-חוץ. כשהמנצחת בסיכום הכולל של שני המשחקים עולה לשלב הבא.

### המשתתפות
הקבוצות לא מדורגות, אבל הקבוצה שסיימה במקום הנמוך יותר בעונה הקודמת זוכה ליתרון הביתיות.

#### עד 2005/06
* **סיבוב ראשון**, 64 קבוצות
** 48 קבוצות שמעפילות באמצעות משחקי קדם שנערכים על ידי האגודות האזוריות.
** 16 קבוצות מליגה הדנית השלישית (כל הקבוצות)
* **סיבוב שני**, 32+8 קבוצות
** 32 המנצחות מהסיבוב הראשון
** 8 קבוצות מהליגה הדנית השנייה (מקומות 9-16 בעונה הקודמת)
* **סיבוב שלישי**, 20+8 קבוצות
** 20 המנצחות מהסיבוב השני
** 6 קבוצות מהליגה הדנית השנייה (מקומות 3-8 בעונה הקודמת)
** 2 קבוצות מליגת העל הדנית (הקבוצות שירדו מליגת העל הדנית לליגה השנייה בעונה הקודמת)
* **סיבוב רביעי**, 14+6 קבוצות
** 14 המנצחות מהסיבוב השלישי
** 4 קבוצות מליגת העל הדנית (מקומות 7-10 בעונה הקודמת)
** 2 קבוצות מהליגה הדנית השנייה (1-2, הקבוצות שלו מהליגה הדנית השנייה לליגת העל הדנית בסיום העונה הקודמת)
* **סיבוב חמישי**, 10+6 קבוצות
** 10 המנצחות מהסיבוב הרביעי
** 6 קבוצות מליגת העל הדנית (מקומות 1-6 בעונה הקודמת)
* **רבע הגמר**, 8 קבוצות
** 8 הקבוצות המנצחות מהסיבוב החמישי
– וכך הלאה עד הגמר.

#### משנת 2006/07
* **סיבוב ראשון**, 88 קבוצות
** 48 קבוצות שמעפילות באמצעות משחקי קדם שנערכים על ידי האגודות האזוריות.
** 28 קבוצות מהליגה השלישית (כל הקבוצות)
** 12 קבוצות מהליגה השנייה (מקומות 5-16 בעונה הקודמת)
* **סיבוב שני**, 44+12 קבוצות
** 44 המנצחות מהסיבוב הראשון
** 4 קבוצות מהליגה השנייה (מקומות 1-4 בעונה הקודמת)
** 8 קבוצות מליגת העל הדנית (מקומות 5-12 בעונה הקודמת).
* **סיבוב שלישי**, 28+4 קבוצות
** 28 המנצחות מהסיבוב השני
** 4 קבוצות מליגת העל הדנית (מקומות 1-4)
* **סיבוב רביעי**, 16 קבוצות
** 16 המנצחות מהסיבוב השלישי
***רבע הגמר**, 8 קבוצות
** 8 הקבוצות המנצחות בסיבוב הרביעי
– וכך הלאה עד הגמר.

#### מ-2021/22
* **סיבוב ראשון**, 92 קבוצות
** 52 קבוצות שמעפילות באמצעות משחקי קדם שנערכים על ידי האגודות האזוריות.
** 8 קבוצות מהליגה הדנית החמישית (הקבוצות שהעפילו לליגה הרביעית בסיום העונה הקודמת)
** 8 קבוצות מהליגה הדנית הרביעית 
** 12 קבוצות מליגה הדנית השלישית (כל הקבוצות)
** 12 קבוצות מליגה הדנית השנייה (כל הקבוצות)
* **סיבוב שני**, 46+6 קבוצות
** 46 המנצחות מהסיבוב הראשון
** 6 קבוצות מליגת העל הדנית (מקומות 7-12 בעונה הקודמת).
* **סיבוב שלישי**, 26+6 קבוצות
** 26 המנצחות מהסיבוב השני
** 6 קבוצות מליגת העל הדנית (מקומות 1-6 בעונה הקודמת).
* **סיבוב רביעי**, 16 קבוצות
** 16 המנצחות מהסיבוב השלישי
***רבע הגמר**, 8 קבוצות
** 8 הקבוצות המנצחות בסיבוב הרביעי
– וכך הלאה עד הגמר.

## גמרים

### היסטוריית משחקי הגמר

* קבוצות אשר זכו בדאבל באותה העונה מסומנות בכתב **מודגש**.

### תוצאות לפי קבוצה
נכון לשנת 2025, 24 קבוצות זכו בגביע לפחות פעם אחת, ו-35 קבוצות הגיעו לגמר לפחות פעם אחת.

## קישורים חיצוניים

* 

* עמוד הגביע באתר האינטרנט של ההתאחדות הדנית 
* דנמרק - רשימת גמרי הגביע, RSSSF.com
* סיכום הגביע דני (SOCCERWAY)

## הערות שוליים

קטגוריה:תחרויות גביע לאומיות באירופה